Viborger Samler, 1849-09-06
Efter en Correspondents fra Kjøbenhavn i Hamb. Corresp." skal der forestaae en Forandring i Ministeriet, idet Udenrigsministeren Moltke skal ville overdrage sin Portefenille til Finantsminister Sponneck og selv beholde Forsædet i Statsraadet uden Porteseuille. Finantserne skulde da overtages af Generalfiscal Treschow, som, i Forening med Huset Hambro & Søn negocierede det 5 Procents engelske Laan, Ogsaa tales der om, at Marineministeren, Zahrtmann skal ville træde tilbage og den forrige Rigsdagsmand, Chef for Søcadetacademiet, Capitain Van Dockum, indtage hans Plads. Som Grund til den sidste Forandring angives, at Krigsretsundersøgelsen ang. Affairen ved Eckernførde, der allerede er i fuld Gang, gjør det ønskeligt, at ingen i denne Sag Jnteresseret indtager en Krigsretten overragende Stilling. Om Eckernførde Affairen hedder det tillige i Alt. Merc.", i Anledning af Krigsretten over Commandeur Palludan, "at den commanderende General Krogh og Flaadechefen Garde egentlig ere de Skyldige, da en peremptorisk (?) Ordre fra Krigsministeren forbød al aventurerende Angreb efter at den tydske Troppemagt havde indtaget sine Stillinger" Den slesvigske Landsbestyrelse vedbliver kraftigen at fortsætte sin Virksomhed, uden Hensyn til Jndsigelser fra utro Embedsmænd, hvoraf en stor Deel har erklæret at de kun erkjende Statholderskabet for deres lovlige Regjering. J denne Erklæring finde vi fuldkommen Beføielse for Lands bestyrelsen til ligefrem at give dem deres Afskeed, hvilket formodentlig ogsaa vil skee. De blandt Embedstanden, som have begyndt med en saadan Protest, er den Stand, hvem det fortrinligt paaligger som Pligt at arbeide paa Fredens og Samdrægtighedens Vei, vi mene Præstestanden. Alle deres Omsvøb ere forgiæves, Meened bliver Meened, under hvilken Form den end optræder; og det er høist bedrøveligt, at denne Stand giver Folket et saa slet Exempel. Jblandt de flere Anordninger, som Lands bestyrelsen har udstædt, er ogsaa den til Rendsborg Toldvæsen, at fra Modtagelsesdagen af Anordningen skulle alle Toldindtægterne, under Straf af betydelige Mulcter, indsendes til den i Flensborg oprettede Centralkasse, samt at opgive Kassebeholdningen ved Anordningens Modtagelse, med Angivelse af hvormeget der befinder sig i schlesw.holst. Papiirpenge, og hvormeget i rede Penge. Hver Ugedag skulle Toldindtægterne indsendes til Centralkassen, i Flensborg. Foreløbigt er Kammerraad Boldt udnævnt til Centralkasserer. En anden Circulaire foreskriver, at standse Udpantningerne for Skatterestancer, atter en anden Forordning paabyder at standse Udskrivning af al Land og Sømilitair, og fritager indtil videre de allerede Udskrevne i Slesvig for Tjenesten. - Kammerraad Krogl. har indfundet sig i Slesvig, for efter Landsbestyrelsens Befaling at forsegle alle den schl. holst. Regjerings Localiteter paa Gottorp Slot. Det af den oprørske Regjering udstedte Forbud mod Forbindelsen med Danmark er blevet hævet af Landsbestyrelsen. Samme har ogsaa forbudt at foretage noget nyt Valg i det Slesvigske, for at deeltage i den lovstridige, saakaldte Landsforsamling i Kiel. Det er iøvrigt af største Vigtighed, saaledes som vi allerede før have bemærket, at Lands bestyrelsen strængt vaager over Orden og Rolighed og i denne Henseende ikke tager Hensyn til noget Parti, hvad enten det hører til de Dansksindede eller Tydsksindede. Vi gjentage ogsaa det Ønske, at Landsbestyrelsen maatte vælge et eller andet Blad i Hertugdømmerne, i hvilket Bestyrelsens Foranstaltninger meddeles, og tillige give fuldkomne Oplysninger, og derved modvirke de Rygter som skade vor gode Sag. (Bl. Td.)